Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар сарын ...-ны өдөр хот

**УЛСЫН БҮРТГЭЛИЙН ЕРӨНХИЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Улсын бүртгэлийн ерөнхий хуульд доор дурдсан агуулгатай дараах хэсэг, заалт нэмсүгэй:

**1/3 дугаар зүйлийн 3.1.11 дэх заалт:**

“3.1.11."хуулийн этгээдийн эцсийн эзэмшигч, эцсийн өмчлөгчийн хэлхээний зураглал" гэж хуулийн этгээдийн өмчлөлийн хэлхээ холбоог дүрсжүүлэн харуулсан, хуулийн этгээдийг шууд болон шууд бус байдлаар удирдан чиглүүлэх эрх бүхий ашиг хүртэгч, хувьцаа эзэмшигч этгээдийн нэр/иргэн бол овог, эцэг /эх/-ийн нэр, өөрийн нэр, хуулийн этгээд бол хуулийн этгээдийн нэр/, хуулийн этгээдийн хэлбэр, харьяалагдах улс, эзэмшлийн хувь болон холбогдох бүртгэлийн дугаарыг харуулсан зураглалыг.”

**2/12 дугаар зүйлийн 12.2.5 дахь заалт:**

“12.2.5.хуулийн этгээдийн эцсийн эзэмшигч, эцсийн өмчлөгчийн хэлхээний зураглал.”

**3/12 дугаар зүйлийн 12.15 дахь хэсэг:**

“12.15.Хуулийн этгээдийн эцсийн эзэмшигч, эцсийн өмчлөгчийн хэлхээний зураглалыг Засгийн газраас баталсан маягтын дагуу үйлдэнэ.”

**2 дугаар** **зүйл.**Улсын бүртгэлийн ерөнхий хуулийн 12 дугаар зүйлийн 12.2.3 дахь заалтын “эцсийн өмчлөгчийн нэр” гэснийг “эцсийн өмчлөгч, хувьцааны тав болон түүнээс дээш хувийн хувьцаа эзэмшигчийнургийн овог,эцэг /эх/-ийн нэр, нэр/хуулийн этгээд бол хуулийн этгээдийн нэр/, үндэс угсаа, иргэний харьяалал, төрсөн огноо, улс төрд нөлөө бүхий этгээд эсэх мэдээлэл, улс төрд нөлөө бүхий этгээдэд тооцогдож эхэлсэн талаарх дэлгэрэнгүй мэдээлэл” гэж өөрчилсүгэй.

**5 дугаар зүйл.**Энэ хуулийг Олборлох үйлдвэрлэлийн ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар сарын ...-ны өдөр хот

**ХУУЛИЙН ЭТГЭЭДИЙН УЛСЫН БҮРТГЭЛИЙН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Хуулийн этгээдийн улсын бүртгэлийн тухай хуулийн 4 дүгээр зүйлийн 4.1 дэх хэсэгт дор дурдсан агуулгатай заалт нэмсүгэй:

“4.1.12."эцсийн эзэмшигч" гэж Татварын ерөнхий хуулийн 6 дугаар зүйлийн 6.1.48-д заасан этгээдийг.”

**2 дугаар зүйл.**Хуулийн этгээдийн улсын бүртгэлийн тухай хуулийн дараах заалтыг доор дурдсанаар өөрчлөн найруулсугай:

**1/10 дугаар зүйлийн 10.1.14 дэх заалт:**

“10.1.14.хуулийн этгээдийн эцсийн өмчлөгч, эцсийн эзэмшигч, хуулийн этгээдийн хувьцааны тав болон түүнээс хувийн хувьцаа эзэмшигчийн ургийн овог, эцэг /эх/-ийн нэр, нэр/хуулийн этгээд бол хуулийн этгээдийн нэр/, үндэс угсаа, иргэний харьяалал, төрсөн огноо, улс төрд нөлөө бүхий этгээд эсэх мэдээлэл, улс төрд нөлөө бүхий этгээдэд тооцогдож эхэлсэн талаарх дэлгэрэнгүй мэдээлэл, хувьцаа, хувь оролцоо, саналын эрхийн талаарх мэдээлэл, хувьцаа, хувь оролцоо, саналын эрхийн талаарх мэдээлэл.”

**2/14 дүгээр зүйлийн 14.2.10 дахь заалт:**

“14.2.10.хуулийн этгээдийн эцсийн өмчлөгч, эцсийн эзэмшигч, хуулийн этгээдийн хувьцааны тав болон түүнээс хувийн хувьцаа эзэмшигчийн ургийн овог, эцэг /эх/-ийн нэр, нэр/хуулийн этгээд бол хуулийн этгээдийн нэр/, үндэс угсаа, иргэний харьяалал, төрсөн огноо, улс төрд нөлөө бүхий этгээд эсэх мэдээлэл, улс төрд нөлөө бүхий этгээдэд тооцогдож эхэлсэн талаарх дэлгэрэнгүй мэдээлэл, хувьцаа, хувь оролцоо, саналын эрхийн талаарх мэдээлэл, хувьцаа, хувь оролцоо, саналын эрхийн талаарх мэдээлэл.”

**3 дугаар зүйл.**Энэ хуулийг Олборлох үйлдвэрлэлийн ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар сарын ...-ны өдөр хот

**АШИГТ МАЛТМАЛЫН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Ашиг малтмалын тухай хуульд доор дурдсан агуулгатай дараах хэсэг, заалт нэмсүгэй:

**1/4 дүгээр зүйлийн 4.1.29, 4.1.30, 4.1.31 дэх заалт:**

“4.1.29.“магадлан баталгаажуулалт” гэж тусгай зөвшөөрөл эзэмшигч нь хууль тогтоомж, эрх зүйн акт мөрдөж байгаа эсэх, үйл ажиллагаа явуулах техникийн болон санхүүгийн чадавхитай эсэх, өмнө нь тусгай зөвшөөрөл эзэмшиж байсан бол хууль тогтоомж, эрх зүйн акт мөрдсөн эсэх, тусгай зөвшөөрлийн дагуу үйл ажиллагаа явуулсан эсэх, гуравдагч этгээдэд шилжүүлсэн эсэх, татвар, төлбөр, хураамжийг хууль тогтоомжийн дагуу бүрэн төлсөн эсэх, гэмт хэрэг, зөрчил гаргасан эсэх, хувьцаа эзэмшигч, эцсийн өмчлөгч нь улс төрд нөлөө бүхий этгээд мөн эсэхийг төрийн байгууллагын холбогдох мэдээллийн сан, тодруулга, хуулийн этгээдийн баримт бичигт үнэлгээ хийх үйл ажиллагааг;

4.1.30.“хувьцаа эзэмшигч” гэж Олборлох үйлдвэрлэлийн ил тод байдлын тухай хуулийн 10.1.14-т заасан этгээдийг;

4.1.31.“эцсийн өмчлөгч” гэж Мөнгө угаах болон терроризмыг санхүүжүүлэхтэй тэмцэх тухай хуулийн 3.1.6-д заасан хүнийг.”

**2/10 дугаар зүйлийн 10.1.20 дахь заалт:**

“10.1.20.магадлан баталгаажуулах журам батлах.”

**3/11 дүгээр зүйлийн 11.1.26 дахь заалт:**

“11.1.26.магадлан баталгаажуулалт хийх.”

**4/18 дугаар зүйлийн 18.1.8 дахь заалт:**

“18.1.8.хуулийн этгээдийн хувьцаа эзэмшигч, эцсийн өмчлөгчийн мэдээлэл.”

**5/22 дугаар зүйлийн 22.1.5 дахь заалт:**

“22.1.5.хуулийн этгээдийн хувьцаа эзэмшигч, эцсийн өмчлөгч, тэдгээрийн өөрчлөлтийн талаарх мэдээлэл.”

**6/25 дугаар зүйлийн 25.1.9 дэх заалт:**

“25.1.9.хуулийн этгээдийн хувьцаа эзэмшигч, эцсийн өмчлөгчийн талаарх мэдээлэл.”

**7/28 дугаар зүйлийн 28.1.4 дэх заалт:**

“28.1.4.хуулийн этгээдийн хувьцаа эзэмшигч, эцсийн өмчлөгч, тэдгээрийн өөрчлөлтийн талаарх мэдээлэл.”

**8/45 дугаар зүйлийн 45.3, 45.4, 45.5, 45.6 дахь хэсэг:**

“45.3.Уурхайн талбайг нийтийн зориулалтаар ашиглахад аюулгүй болгосон арга хэмжээ, уурхайн эдэлбэр байсан газрыг нийтийн зориулалтаар ашиглахад аюул учирч болзошгүй бол түүнээс сэргийлсэн арга хэмжээний тайланг аймаг, нийслэлийн байгаль орчны албаар баталгаажуулсан байгаль орчныг нөхөн сэргээсэн арга хэмжээний тайлан болон холбогдох нотлох баримтын хамт тусгай зөвшөөрөл эзэмшигч тусгай зөвшөөрлөөр олгогдсон талбайг буцаан өгөхөөс өмнө ашигт малтмалын асуудал эрхэлсэн төрийн захиргааны байгууллагад хүргүүлнэ.

45.4.Байгаль орчныг нөхөн сэргээсэн арга хэмжээний тайланг холбогдох нотлох баримтын хамт аймаг, нийслэлийн байгаль орны албанд хүргүүлнэ.

45.5.Энэ хуулийн 45.3, 45.4-т заасан тайланг хүлээн авсан байгууллагууд нь тайлангийн үнэн зөв байдалд хяналт шалгалт хийж, тайланг баталгаажуулна.

45.6.Энэ хуулийн 45.3-т заасан тайлангийн маягт, тайлан гаргах заавар, холбогдох нотлох баримтын жагсаалт, түүнд тавигдах шаардлагыг Засгийн газар батална.”

**9/48 дугаар зүйлийн 48.15 дахь хэсэг:**

“48.15.Тусгай зөвшөөрөл эзэмшигч нь Олборлох үйлдвэрлэлийн ил тод байдлын тухай хуульд заасны дагуу холбогдох мэдээллийг Эрдэс баялаг олборлох үйлдвэрлэлийн үйл ажиллагааны мэдээллийн санд оруулж, ил тод байдлын тайлан гаргаж холбогдох байгууллагад хүргүүлнэ.”

**10/49 дүгээр зүйлийн 49.5.6 дахь заалт:**

“49.5.6.магадлан баталгаажуулалтад хамрагдсан эсэх.”

**2 дугаар зүйл.**Ашигт малтмалын тухай хуулийн 57 дугаар зүйлийн 57.4 дэх хэсгийн “тайлан,” гэсний дараа “хайгуулын ажлын төлөвлөгөө, уулын ажлын төлөвлөгөө,” гэж нэмсүгэй.

**3 дугаар зүйл.**Ашигт малтмалын тухай хуулийн дараах зүйл, хэсэг, заалтыг доор дурдсанаар өөрчлөн найруулсугай:

**1/2 дугаар зүйлийн 2.1 дэх хэсэг:**

“2.1.Ашигт малтмалын тухай хууль тогтоомж нь Үндсэн хууль, Үндэсний аюулгүй байдлын тухай, Газрын тухай, Газрын хэвлийн тухай, Байгаль орчныг хамгаалах тухай, Олборлох үйлдвэрлэлийн ил тод байдлын тухай, Хөрөнгө оруулалтын тухай хууль, энэ хууль болон эдгээртэй нийцүүлэн гаргасан хууль тогтоомжийн бусад актаас бүрдэнэ.”

**2/22 дугаар зүйлийн 22.2 дахь хэсэг:**

“22.2.Төрийн захиргааны байгууллага нь энэ хуулийн 22.1-д заасан өргөдлийг хүлээн авснаас хойш ажлын 10 өдөрт багтаан тусгай зөвшөөрөл эзэмшигч нь мөн хуулийн 7.2, 31 дүгээр зүйлд заасан нөхцөл, шаардлагыг хангасан эсэхийг хянаж, магадлан баталгаажуулалт хийн, зөрчилгүй бол тусгай зөвшөөрлийн хугацааг энэ хуулийн 21.1.5-д заасан хугацаагаар сунгаж, тусгай зөвшөөрлийн бүртгэлд тэмдэглэнэ.”

**3/28 дугаар зүйлийн 28.2 дахь хэсэг:**

“28.2.Төрийн захиргааны байгууллага нь энэ хуулийн 28.1-д заасан өргөдлийг хүлээн авснаас хойш ажлын 15 өдөрт багтаан тусгай зөвшөөрөл эзэмшигч уг зөвшөөрөл эзэмших эрхийг хадгалах эрхийг хангасан эсэхийг хянаж, магадлан баталгаажуулалт хийн, зөрчилгүй бол тусгай зөвшөөрлийг энэ хуулийн 27.1.7-д заасан хугацаагаар сунгаж, тусгай зөвшөөрлийн бүртгэлд тэмдэглэж, өргөдөл гаргасан этгээдэд мэдэгдэнэ.”

**4/35 дугаар зүйлийн 35.12 дахь хэсэг:**

“35.12.Тусгай зөвшөөрөл эзэмшигч нь өөрийн хаяг, цахим шуудан, утас, факсны дугаар, хувьцаа эзэмшигч, эцсийн өмчлөгч өөрчлөгдсөн тохиолдолд 14 хоногийн дотор төрийн захиргааны байгууллагад мэдэгдэнэ.”

**5/48 дугаар зүйлийн 48.10 дахь хэсэг:**

“48.10.Тусгай зөвшөөрөл эзэмшигч нь тухайн жилд олборлосон, борлуулсан ашигт малтмал, баяжмал, бүтээгдэхүүний тоо хэмжээ, үнэлгээ, улсын болон орон нутгийн төсөвт төлсөн албан татвар, төлбөр, орон нутагт өгсөн хандив, дэмжлэгийн хэмжээ, төсөл тус бүрээр гаргасан зардлын хэмжээ, хуулийн этгээдийн хувьцаа эзэмшигч, эцсийн өмчлөгч, тэдгээрийн өөрчлөлтийн талаарх мэдээлэл, төрийн болон нутгийн захиргааны байгууллагатай байгуулсан гэрээг дараа жилийн 1 дүгээр улиралд багтаан нийтэд мэдээлнэ.”

**6/42 дугаар зүйл:**

“42 дугаар зүйл.Нутгийн захиргааны байгууллагатай харилцах

42.1.Ашиглалтын тусгай зөвшөөрөл эзэмшигч нь байгаль орчныг хамгаалах, уурхай ашиглах, үйлдвэр байгуулахтай холбогдуулан орон нутгийн дэд бүтцийг хөгжүүлэх, Монгол Улсын иргэдийн ажлын байр нэмэгдүүлэх, хандив, тусламж, дэмжлэг өгөх асуудлаар тухайн тусгай зөвшөөрлийн талбай орших нутгийн захиргааны байгууллагатай гэрээг байгуулна.

42.2.Стратегийн ач холбогдол бүхий орд газрын ашиглалтын тусгай зөвшөөрөл эзэмшигч нь энэ хуулийн 42.1-д заасан гэрээг аймаг, нийслэлийн Засаг даргатай байгуулна.

42.3.Энэ хуулийн 42.2-т зааснаас бусад ашиглалтын тусгай зөвшөөрөл эзэмшигч энэ хуулийн 42.1-д заасан гэрээг сум, дүүргийн Засаг даргатай байгуулна.

42.4.Энэ хуулийн 42.1-д заасан гэрээг тусгай зөвшөөрөл эзэмшигч уурхай ашиглахын өмнө байгуулах ба гэрээний загвар, гэрээ байгуулах журмыг Засгийн газар батална.

42.5.Нутгийн захиргааны байгууллага тусгай зөвшөөрөл эзэмшигчтэй байгуулсан энэ хуулийн 42.1-д заасан гэрээг олон нийтэд нээлттэй, ил тод байлгана.

42.6.Нутгийн захиргааны болон бусад байгууллага, албан тушаалтан, иргэн, хуулийн этгээд энэ хуулийн 42.1-д заасан гэрээнд тусгагдаагүй хандив, тусламж, дэмжлэгийг тусгай зөвшөөрөл эзэмшигчээс шаардахыг хориглоно.

42.7.Тусгай зөвшөөрөл эзэмшигч нь нутгийн захиргааны байгууллагаас баталсан хуваарийн дагуу энэ хуулийн 42.1-д заасан гэрээний хэрэгжилтийн талаар болон бусад шаардлагатай асуудлаар нээлттэй хэлэлцүүлгийг тухайн орон нутагт жил тутам явуулна.

42.8.Аймаг, нийслэл, сум, дүүргийн Засаг дарга нь энэ хуулийн 42.1-д заасан гэрээний хэрэгжилт, тусгай зөвшөөрөл эзэмшигчийн үйл ажиллагаа болон түүний байгаль орчныг хамгаалах, нөхөн сэргээх үйл ажиллагаанд олон нийтийн хяналт тавих үүрэг бүхий ажлын хэсгийг холбогдох эрх бүхий байгууллага болон иргэний нийгмийн байгууллага, мэргэжилтэн, шинжээч, тухайн орон нутгийн иргэдийн бүрэлдэхүүнтэйгээр томилон ажиллуулж болно.”

**4 дүгээр зүйл.**Энэ хуулийг Олборлох үйлдвэрлэлийн ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар сарын ...-ны өдөр хот

**ГАЗРЫН ТОСНЫ ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Газрын тосны тухай хуульд доор дурдсан агуулгатай дараах хэсэг, заалт нэмсүгэй:

**1/4 дүгээр зүйлийн 4.1.34, 4.1.35, 4.1.36 дахь заалт:**

“4.1.34.“магадлан баталгаажуулалт” гэж Ашигт малтмалын тухай хуулийн 4 дүгээр зүйлийн 4.1.29-д заасан үйл ажиллагааг;

4.1.35.“хувьцаа эзэмшигч” гэж Олборлох үйлдвэрлэлийн ил тод байдлын тухай хуулийн 10.1.14-т заасан этгээдийг;

4.1.36.“эцсийн өмчлөгч” гэж Мөнгө угаах болон терроризмыг санхүүжүүлэхтэй тэмцэх тухай хуулийн 3.1.6-д заасан хүнийг.”

**2/11 дүгээр зүйлийн 11.2.21, 11.2.22 дахь заалт:**

“11.2.21.гэрээлэгч нь Олборлох үйлдвэрлэлийн ил тод байдлын тухай хуульд заасны дагуу холбогдох мэдээллийг Эрдэс баялаг олборлох үйлдвэрлэлийн үйл ажиллагааны мэдээллийн санд оруулж, ил тод байдлын тайлан гаргаж холбогдох байгууллагад хүргүүлэх;

11.2.22.Хуулийн этгээдийн улсын бүртгэлийн тухай, Олборлох үйлдвэрлэлийн ил тод байдлын тухай, Татварын ерөнхий хууль, Аж ахуйн нэгжийн орлогын албан татварын тухай хуульд заасны дагуу хувьцаа эзэмшигч, эцсийн өмчлөгч, эцсийн эзэмшигчийн мэдээлэл, түүнд орсон өөрчлөлтийг бүртгүүлэх.”

**3/16 дугаар зүйлийн 16.5.4 дэх заалт:**

“16.5.4.хүсэлт гаргагчийн өмнө эзэмшиж байсан болон одоо эзэмшиж байгаа тусгай зөвшөөрөл, гэрээний дагуу хийсэн үйл ажиллагаанд хийсэн магадлан баталгаажуулалтаар зөрчил илэрсэн эсэх.”

**4/18 дугаар зүйлийн 18.2.5 дахь заалт:**

“18.2.5.хуулийн этгээдийн хувьцаа эзэмшигч, эцсийн өмчлөгчийн талаарх мэдээлэл.”

**5/18 дугаар зүйлийн 18.9.4 дэх заалт:**

“18.9.4.гэрээлэгчийн хувьцаа эзэмшигч, эцсийн өмчлөгч, тэдгээрийн өөрчлөлтийн талаарх мэдээлэл.”

**6/20 дугаар зүйлийн 20.2.9 дэх заалт:**

“20.2.9.захиалагчийн хувьцаа эзэмшигч, эцсийн өмчлөгчийн талаарх мэдээлэл.”

**7/24 дүгээр зүйлийн 24.4.7 дахь заалт:**

“24.4.7.гэрээлэгчийн хувьцаа эзэмшигч, эцсийн өмчлөгчийн талаарх мэдээлэл.”

**8/24 дүгээр зүйлийн 24.5.5 дахь заалт:**

“24.5.5.гэрээлэгчийн хувьцаа эзэмшигч, эцсийн өмчлөгч, тэдгээрийн өөрчлөлтийн талаарх мэдээлэл.”

**9/37 дугаар зүйлийн 37.5 дахь хэсэг:**

“37.5.Энэ хуулийн 37.2-т заасан аудитын тайлан нийтэд ил тод байна.”

**2 дугаар зүйл.**Газрын тосны тухай хуулийн 8 дугаар зүйлийн 8.1.3 дахь заалтын “гэрээлэгчийг сонгон шалгаруулах;” гэсний дараа “магадлан баталгаажуулах;” гэж, 17 дугаар зүйлийн 17.4 дэх хэсгийн “тохиролцсон төслийг” гэсний дараа “магадлан баталгаажуулалтын дүнгийн хамт” гэж, 18 дугаар зүйлийн 18.3 дахь хэсгийн “хянан үзэж,” гэсний дараа “магадлан баталгаажуулалт хийсний үндсэн дээр” гэж, 18 дугаар зүйлийн 18.10 дахь хэсгийн “хянаж” гэсний дараа “, магадлан баталгаажуулалт хийсний үндсэн дээр” гэж, 21 дүгээр зүйлийн 21.1 дэх хэсгийн “сонгон шалгаруулах” гэсний дараа “, магадлан баталгаажуулах” гэж тус тус нэмсүгэй.

**3 дугаар зүйл.**Газрын тосны тухай хуулийн дараах хэсэг, заалтыг доор дурдсанаар өөрчлөн найруулсугай:

**1/16 дугаар зүйлийн 16.3 дахь хэсэг:**

“16.3.Төрийн захиргааны байгууллага энэ хуулийн 16.1-д заасан эрэл хийх хүсэлтийг хүлээн авснаас хойш 30 хоногийн дотор хүсэлт гаргагчийн өмнө эзэмшиж байсан болон одоо эзэмшиж байгаа тусгай зөвшөөрөл, гэрээний дагуу хийгдсэн үйл ажиллагаанд магадлан баталгаажуулалт хийж, шийдвэр гаргана.”

**2/36 дугаар зүйлийн 36.1 дэх хэсэг:**

“36.1.Гэрээлэгч нь тухайн жилд оруулсан хөрөнгө оруулалт, гаргасан зардал, нөөц ашигласны төлбөр, олборлосон болон борлуулсан газрын тосны хэмжээ, улсын болон орон нутгийн төсөвт төлсөн албан татвар, энэ хуулийн 34 дүгээр зүйлд заасан төлбөр, урамшуулал, үйлчилгээний хөлсний хэмжээ, хуулийн этгээдийн хувьцаа эзэмшигч, эцсийн өмчлөгч, тэдгээрийн өөрчлөлтийн талаарх мэдээлэл, төрийн захиргааны байгууллагатай байгуулсан гэрээг дараа жилийн нэгдүгээр улиралд багтаан холбогдох төрийн захиргааны төв болон төрийн захиргааны байгууллагад хүргүүлж, олон нийтийн мэдээллийн хэрэгслээр мэдээлнэ.”

**4 дүгээр зүйл.**Энэ хуулийг Олборлох үйлдвэрлэлийн ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар сарын ...-ны өдөр хот

**ГАЗРЫН ТОСНЫ БҮТЭЭГДЭХҮҮНИЙ ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Газрын тосны бүтээгдэхүүний тухай хуульд доор дурдсан агуулгатай дараах хэсэг, заалт нэмсүгэй:

**1/4 дүгээр зүйлийн 4.1.7, 4.1.8, 4.1.9 дэх заалт:**

“4.1.7.“магадлан баталгаажуулалт” гэж Ашигт малтмалын тухай хуулийн 4 дүгээр зүйлийн 4.1.29-д заасан үйл ажиллагааг;

4.1.8.“хувьцаа эзэмшигч” гэж Олборлох үйлдвэрлэлийн ил тод байдлын тухай хуулийн 10.1.14-т заасан этгээдийг;

4.1.9.“эцсийн өмчлөгч” гэж Мөнгө угаах болон терроризмыг санхүүжүүлэхтэй тэмцэх тухай хуулийн 3.1.6-д заасан хүнийг.”

**2/5 дугаар зүйлийн 5.2.6 дахь заалт:**

“5.2.6.газрын тосны бүтээгдэхүүний үйлдвэрлэл эрхлэх тусгай зөвшөөрөл олгох, сунгах, шилжүүлэхэд магадлан баталгаажуулалт хийх журам батлах.”

**3/8 дугаар зүйлийн 8.3.7 дахь заалт:**

“8.3.7.хуулийн этгээдийн хувьцаа эзэмшигч, эцсийн өмчлөгч, тэдгээрийн өөрчлөлтийн талаарх мэдээлэл.”

**4/8 дугаар зүйлийн 8.4.4 дэх заалт:**

“8.4.4.Олборлох үйлдвэрлэлийн ил тод байдлын тухай хуульд заасны дагуу холбогдох мэдээллийг Эрдэс баялаг олборлох үйлдвэрлэлийн үйл ажиллагааны мэдээллийн санд оруулах, ил тод байдлын тайлан гаргаж холбогдох байгууллагад хүргүүлэх.”

**2 дугаар зүйл**. Энэ хуулийг Олборлох үйлдвэрлэлийн ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар сарын ...-ны өдөр хот

**ТҮГЭЭМЭЛ ТАРХАЦТАЙ АШИГТ МАЛТМАЛЫН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Түгээмэл тархацтай ашигт малтмалын тухай хуульд доор дурдсан агуулгатай дараах хэсэг, заалт нэмсүгэй:

**1/4 дүгээр зүйлийн 4.1.14, 4.1.15, 4.1.16 дахь заалт:**

“4.1.14.“магадлан баталгаажуулалт” гэж Ашигт малтмалын тухай хуулийн 4 дүгээр зүйлийн 4.1.29-д заасан үйл ажиллагааг;

4.1.15.“хувьцаа эзэмшигч” гэж Олборлох үйлдвэрлэлийн ил тод байдлын тухай хуулийн 10.1.14-т заасан этгээдийг;

4.1.16.“эцсийн өмчлөгч” гэж Мөнгө угаах болон терроризмыг санхүүжүүлэхтэй тэмцэх тухай хуулийн 3.1.6-д заасан хүнийг.”

**2/9 дүгээр зүйлийн 9.1.2 дахь заалт:**

“9.1.2.түгээмэд тархацтай ашигт малтмалын тусгай зөвшөөрөл олгох, сунгах, шилжүүлэхэд магадлан баталгаажуулалт хийх журам батлах.”

**3/13 дугаар зүйлийн 13.2.6 дахь заалт:**

“13.2.6.хуулийн этгээдийн хувьцаа эзэмшигч, эцсийн өмчлөгчийн талаарх мэдээлэл.”

**4/16 дугаар зүйлийн 16.1.5 дахь заалт:**

“16.1.5.хуулийн этгээдийн хувьцаа эзэмшигч, эцсийн өмчлөгч, тэдгээрийн өөрчлөлтийн талаарх мэдээлэл.”

**5/18 дугаар зүйлийн 18.1.7 дахь заалт:**

“18.1.7.хуулийн этгээдийн хувьцаа эзэмшигч, эцсийн өмчлөгчийн талаарх мэдээлэл.”

**6/19 дүгээр зүйлийн 19.2.4 дэх заалт:**

“19.2.4.магадлан баталгаажуулалтаар зөрчил илэрсэн эсэх.”

**7/19 дүгээр зүйлийн 19.3 дахь хэсэг:**

“19.3.Аймаг, нийслэлийн Засаг дарга энэ хуулийн 19.1-д заасан ажиллагааг хийсний дараа магадлан баталгаажуулалт хийлгэх хүсэлтийг холбогдох материалын хамт төрийн захиргааны байгууллагад цахим хэлбэрээр хүргүүлнэ.”

**8/19 дүгээр зүйлийн 19.4 дэх хэсэг:**

“19.4.Төрийн захиргааны байгууллага аймаг, нийслэлийн Засаг даргын хүсэлтийг хүлээн авснаас хойш ажлын таван өдөрт багтаан магадлан баталгаажуулалтыг гүйцэтгэж дүнг мэдэгдэнэ.”

**9/20 дугаар зүйлийн 20.1.10 дахь заалт:**

“20.1.10. Олборлох үйлдвэрлэлийн ил тод байдлын тухай хуульд заасан журмын дагуу мэдээллийг холбогдох мэдээллийн санд оруулах, ил тод байдлын тайлан гаргах.”

**10/21 дүгээр зүйлийн 21.1.4 дэх заалт:**

“21.1.4.хуулийн этгээдийн хувьцаа эзэмшигч, эцсийн өмчлөгч, тэдгээрийн өөрчлөлтийн талаарх мэдээлэл.”

**11/25 дугаар зүйлийн 25.7, 25.8, 25.9, 25.10 дахь хэсэг:**

“25.7.Тусгай зөвшөөрөл эзэмшигч нь байгаль орчныг хамгаалах, уурхай ашиглах, үйлдвэр байгуулахтай холбогдуулан орон нутгийн дэд бүтцийг хөгжүүлэх, Монгол Улсын иргэдийн ажлын байр нэмэгдүүлэх, хандив, тусламж, дэмжлэг өгөх асуудлаар тухайн тусгай зөвшөөрлийн талбай орших сум, дүүргийн Засаг даргатай гэрээг байгуулна.

25.8.Энэ хуулийн 25.7-д заасан гэрээг тусгай зөвшөөрөл эзэмшигч уурхай ашиглахын өмнө байгуулах ба гэрээний загвар, гэрээ байгуулах журмыг Засгийн газар батална.

25.9.Сум, дүүргийн Засаг дарга нь тусгай зөвшөөрөл эзэмшигчтэй байгуулсан энэ хуулийн 25.7-д заасан гэрээг олон нийтэд нээлттэй, ил тод байлгана.

25.10.Нутгийн захиргааны болон бусад байгууллага, албан тушаалтан, иргэн, хуулийн этгээд энэ хуулийн 25.7-д заасан гэрээнд тусгагдаагүй хандив, тусламж, дэмжлэгийг тусгай зөвшөөрөл эзэмшигчээс шаардахыг хориглоно.

25.11.Тусгай зөвшөөрөл эзэмшигч нь нутгийн захиргааны байгууллагаас баталсан хуваарийн дагуу энэ хуулийн 25.7-д заасан гэрээний хэрэгжилтийн талаар болон бусад шаардлагатай асуудлаар нээлттэй хэлэлцүүлгийг тухайн орон нутагт жил тутам явуулна.

25.12.Сум, дүүргийн Засаг дарга нь энэ хуулийн 25.7-д заасан гэрээний хэрэгжилт, тусгай зөвшөөрөл эзэмшигчийн үйл ажиллагаа болон түүний байгаль орчныг хамгаалах, нөхөн сэргээх үйл ажиллагаанд олон нийтийн хяналт тавих үүрэг бүхий ажлын хэсгийг холбогдох эрх бүхий байгууллага болон иргэний нийгмийн байгууллага, мэргэжилтэн, шинжээч, тухайн орон нутгийн иргэдийн бүрэлдэхүүнтэйгээр томилон ажиллуулж болно.”

**2 дугаар зүйл**.Түгээмэл тархацтай ашигт малтмалын тухай хуулийн дараах хэсгийг доор дурдсанаар өөрчлөн найруулсугай:

**1/10 дугаар зүйлийн 10.1.1, 10.1.2 дахь заалт:**

“10.1.1.түгээмэл тархацтай ашигт малтмалын тусгай зөвшөөрлийн болон түүний зураг зүйн бүртгэл хөтлөх, бүртгэлийг цахимаар нийтэд ил тод нээлттэй байлгах;

10.1.2.түгээмэл тархацтай ашигт малтмалын тусгай зөвшөөрлийн бүртгэл хөтлөх, бүртгэлийг цахимаар нийтэд тогтмол ил тод байлгах;”

**2/14 дүгээр зүйлийн 14.1.4 дэх заалт:**

“14.1.4.энэ хуулийн 14.1.3-т заасны дагуу анхан шатны шүүлт хийсний дараа өргөдөлд дурдсан талбай нь ашигт малтмал хайх, ашиглахыг хязгаарласан буюу хориглосон, тусгай хэрэгцээ, нөөцөд авсан, түүнчлэн хайгуулын тусгай зөвшөөрлөөр олгогдсон, түрүүлж ирүүлсэн өргөдөлд дурдсан талбайтай давхцаж байгаа эсэхийг тогтоолгох, магадлан баталгаажуулалт хийлгэх хүсэлтийг холбогдох материалын хамт төрийн захиргааны байгууллагад цахим хэлбэрээр хүргүүлэх.”

**3/19 дүгээр зүйлийн 19.3 дахь хэсэг:**

“19.3.Аймаг, нийслэлийн Засаг дарга энэ хуулийн 19.1, 19.2, 19.3-т заасан ажиллагааг гүйцэтгэсний үндсэн дээр өргөдлийг бүртгэснээс хойш ажлын 15 өдөрт багтаан доор дурдсан шийдвэрийн аль нэгийг гаргаж, өргөдөл гаргагчид мэдэгдэнэ.”

**4/19 дүгээр зүйлийн 19.3.1 дэх заалт:**

“19.3.1.өргөдөл, түүнд хавсаргасан баримт бичиг нь энэ хуулийн 17.3, 18.1-д заасан шаардлагыг хангаагүй, эсхүл хуулийн этгээд нь магадлан баталгаажуулалтаар зөрчилтэй бол өргөдлийг хүлээн авахаас татгалзаж, татгалзсан шалтгаан, үндэслэлийг нь дурдсан хариуг өргөдөл гаргасан этгээдэд бичгээр мэдэгдэж, өргөдөл бүртгэх дэвтэрт энэ тухай тэмдэглэх;”

**5/34 дүгээр зүйлийн 34.10 дахь заалт:**

“34.10.Тусгай зөвшөөрөл эзэмшигч нь тухайн жилд борлуулсан бүтээгдэхүүний тоо хэмжээ, орон нутгийн төсөвт төлсөн албан татвар, төлбөрийн хэмжээ, хуулийн этгээдийн хувьцаа эзэмшигч, эцсийн өмчлөгч, тэдгээрийн өөрчлөлтийн талаарх мэдээлэл, нутгийн захиргааны байгууллагатай байгуулсан гэрээг дараа оны 1 дүгээр улиралд багтаан нийтэд мэдээлнэ.”

**3 дугаар зүйл.**Түгээмэл тархацтай ашигт малтмалын тухай хуулийн 14 дүгээр зүйлийн 14.2 дахь хэсэгт “таван” гэснийг “арван таван” гэж, 19 дүгээр зүйлийн 19.4, 19.5 дахь хэсгийн “19.3.2-т” гэснийг “19.5.2-т” гэж, 19 дүгээр зүйлийн 19.10 дахь хэсгийн “19.3.1” гэснийг “19.5.1” гэж, “19.3.3” гэснийг “19.5.3” гэж, “19.4-т” гэснийг “19.6-д” гэж, 19 дүгээр зүйлийн 19.3, 19.4, 19.5, 19.6, 19.7, 19.8 дахь хэсгүүдийн дугаарлалтыг 19.5, 19.6, 19.7, 19.8, 19.9, 19.10 гэж, 19 дүгээр зүйлийн 19.3.1, 19.3.2, 19.3.3 дахь заалтуудын дугаарлалтыг 19.5.1, 19.5.2, 19.5.3 гэж тус тус өөрчилсүгэй.

**4 дүгээр зүйл**.Энэ хуулийг Олборлох үйлдвэрлэлийн ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар сарын ...-ны өдөр хот

**ЦӨМИЙН ЭНЕРГИЙН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Цөмийн энергийн тухай хуульд доор дурдсан агуулгатай дараах хэсэг, заалт нэмсүгэй:

**1/3 дугаар зүйлийн 3.1.23, 3.1.24, 3.1.25 дахь заалт:**

“3.1.23.“магадлан баталгаажуулалт” гэж Ашигт малтмалын тухай хуулийн 4 дүгээр зүйлийн 4.1.29-д заасан үйл ажиллагааг;

3.1.24.“хувьцаа эзэмшигч” гэж Олборлох үйлдвэрлэлийн ил тод байдлын тухай хуулийн 10.1.14-т заасан этгээдийг;

3.1.25.“эцсийн өмчлөгч” гэж Мөнгө угаах болон терроризмыг санхүүжүүлэхтэй тэмцэх тухай хуулийн 3.1.6-д заасан хүнийг.”

**2/19 дүгээр зүйлийн 19.1.10 дахь заалт:**

“19.1.10.хуулийн этгээдийн хувьцаа эзэмшигч, эцсийн өмчлөгчийн талаарх мэдээлэл.”

**3/19 дүгээр зүйлийн 19.3.3 дахь заалт:**

“19.3.3.хуулийн этгээдийн хувьцаа эзэмшигч, эцсийн өмчлөгчийн талаарх мэдээлэл.”

**4/28 дугаар зүйлийн 28.4.6 дахь заалт:**

“28.4.6.Олборлох үйлдвэрлэлийн ил тод байдлын тухай хуульд заасан журмын дагуу мэдээллийг холбогдох мэдээллийн санд оруулах, ил тод байдлын тайлан гаргах.”

**5/28 дугаар зүйлийн 28.6.6 дахь заалт:**

“28.6.6.Олборлох үйлдвэрлэлийн ил тод байдлын тухай хуульд заасан журмын дагуу мэдээллийг холбогдох мэдээллийн санд оруулах, ил тод байдлын тайлан гаргах.”

**6/29 дүгээр зүйлийн 29.5 дахь хэсэг:**

“29.5.Геологи, уул уурхайн асуудал эрхэлсэн төрийн захиргааны байгууллага нь энэ зүйлд заасан гэрээг байгуулснаас хойш ажлын 5 хоногийн дотор тус гэрээг нийтэд цахимаар ил тод болгоно.”

**7/30 дугаар зүйлийн 30.4 дэх хэсэг:**

“30.4.Засгийн газар нь энэ хуулийн 30.1-д заасан гэрээг байгуулснаас хойш ажлын 5 хоногийн дотор тус гэрээг нийтэд цахимаар ил тод болгоно.”

**8/34 дүгээр зүйлийн 34.3 дахь хэсэг:**

“34.3.Энэ хуулийн 34.2-т заасан үйл ажиллагаатай холбоотой мэдээллийг нууцлахыг хориглоно.”

**2 дугаар зүйл**.Цөмийн энергийн тухай хуулийн дараах хэсэг, заалтыг доор дурдсанаар өөрчлөн найруулсугай:

**1/7 дугаар зүйлийн 7.2.1 дэх заалт:**

“7.2.1.энэ хуулийн 7.1.1-д заасан шийдвэрийн албан ёсны эх хувь, хувьцааг өмчлөл, эзэмшил, ашиглалтдаа авах этгээдийн нэр, хаяг, эрхэлж байгаа үйл ажиллагааны чиглэл, хувьцаа эзэмшигч, эцсийн өмчлөгчийн нэр хаяг, эзэмшиж байгаа хувьцаа, саналын эрхийн тоо, түүнийг хэрэгжүүлэх хэлбэр болон уг шийдвэртэй холбоотой Цөмийн энергийн комиссоос шаардлагатай гэж үзсэн бусад мэдээлэл;”

**3 дугаар зүйл.**Цөмийн энергийн тухай хуулийн 18 дугаар зүйлийн 18.9 дпэх хэсгийн “хянан үзээд” гэснийг “хянаж, магадлан баталгаажуулалт хийсний үндсэн дээр” гэж,22 дугаар зүйлийн 22.4 дэх хэсгийн “хянан,” гэснийг “хянан магадлан баталгаажуулалт хийж,” гэж 22 дугаар зүйлийн 22.5.3 дахь заалтын “22.1.4” гэснийг “22.1.5” гэж, 31 дүгээр зүйлийн 31.1 дэх хэсгийн “үндэслэлийг” гэснийг **“**үндэслэл, хувьцаа эзэмшигч, эцсийн өмчлөгчийн мэдээллийг” гэжтус тус өөрчилсүгэй.

**4 дүгээр зүйл**.Цөмийн энергийн тухай хуулийн 112 дүгээр зүйлийн 112.2, 112.3 дахь хэсгийг хүчингүй болсонд тооцсугай.

**5 дугаар зүйл.**Энэ хуулийг Олборлох үйлдвэрлэлийн ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар сарын ...-ны өдөр хот

**ЗӨРЧЛИЙН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.**Зөрчлийн тухай хуулийн 15 дугаар бүлэгт доор дурдсан агуулгатай зүйл нэмсүгэй:

**“15.35 дугаар зүйл.Олборлох үйлдвэрлэлийн ил тод байдлын тухай хууль зөрчих**

1.Олборлох үйлдвэрлэлийн ил тод байдлын тухай хууль зөрчсөн, эсхүл тус хуульд заасан Үндэсний зөвлөлийн шаардлагыг биелүүлээгүй бол иргэнийг нэг мянган нэгжтэй тэнцэх хэмжээний төгрөгөөр, хуулийн этгээдийг таван мянган нэгжтэй тэнцэх хэмжээний төгрөгөөр торгоно.”

**2 дугаар зүйл.**Энэ хуулийг Олборлох үйлдвэрлэлийн ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар сарын ...-ны өдөр хот

**ЗӨРЧИЛ ШАЛГАН ШИЙДВЭРЛЭХ ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.**Зөрчил шалган шийдвэрлэх тухай хуулийн 1.8 дугаар зүйлийн 6.10 дахь заалтын “15.22 дугаар зүйлийн 3 дахь хэсэг,” гэсний дараа “15.35дугаар зүйл,” гэж нэмсүгэй.

**2 дугаар зүйл.**Энэ хуулийг Олборлох үйлдвэрлэлийн ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар сарын ...-ны өдөр хот

**ГАЗРЫН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Газрын тухай хуульд доор дурдсан агуулгатай дараах хэсэг, заалт нэмсүгэй:

**1/3 дугаар зүйлийн 3.1.11, 3.1.12 дахь заалт:**

“3.1.11.“хувьцаа эзэмшигч” гэж Олборлох үйлдвэрлэлийн ил тод байдлын тухай хуулийн …-д заасан этгээдийг;

3.1.12.“эцсийн өмчлөгч” гэж Олборлох үйлдвэрлэлийн ил тод байдлын тухай хуулийн …-д заасан этгээдийг.”

**2/32 дугаар зүйлийн 32.3.4 дэх заалт:**

“32.3.4.хувьцаа эзэмшигч, эцсийн өмчлөгчийн талаарх мэдээлэл.”

**3/34 дүгээр зүйлийн 34.12 дахь хэсэг:**

“34.12.Сум, дүүргийн газрын даамал нь энэ хуулийн 34.1-д заасан гэрээг байгуулмагц ажлын 5 хоногийн дотор тус гэрээг цахимаар нийтэд ил тод болгоно.”

**4/37 дугаар зүйлийн 37.1.4 дэх заалт:**

“37.1.4. хувьцаа эзэмшигч, эцсийн өмчлөгчийн талаарх мэдээлэл.”

**5/38 дугаар зүйлийн 38.2.5 дахь заалт:**

“38.2.5.эрхийн гэрчилгээг шилжүүлэн авч байгаа этгээдийн хувьцаа эзэмшигч, эцсийн өмчлөгчийн мэдээлэл.”

**2 дугаар зүйл**.Газрын тухай хуулийн дараах зүйл, хэсэг, заалтыг доор дурдсанаар өөрчлөн найруулсугай:

**1/23 дугаар зүйлийн 23.4.2 дахь заалт:**

“23.4.2.Засаг даргын шийдвэрийг үндэслэн иргэн, аж ахуйн нэгж, байгууллагатай газар эзэмшүүлэх, ашиглуулах асуудлаар гэрээ байгуулж, эрхийн гэрчилгээ олгох, тус гэрээг ил тод байлгах;”

**2/35 дугаар зүйлийн 35.3.6 дахь заалт:**

“35.3.6.энэ хуульд заасны дагуу эрхийн гэрчилгээгээ барьцаалах, шилжүүлэх, хувьцаа эзэмшигч, эцсийн өмчлөгч өөрчлөгдөх бүрт улсын бүртгэлд бүртгүүлэх.”

**3 дугаар зүйл.**Газрын тухай хуулийн 44 дүгээр зүйлийн 44.8 дахь хэсгийн “34.7-34.10” гэснийг “34.7-34.12” гэж өөрчилсүгэй.

**4 дүгээр зүйл**.Энэ хуулийг Олборлох үйлдвэрлэлийн ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар сарын ...-ны өдөр хот

**ГАЗРЫН ХЭВЛИЙН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Газрын хэвлийн тухай хуулийн дараах заалтыг доор дурдсанаар өөрчлөн найруулсугай:

**1/8 дугаар зүйлийн 8.2.2 дахь заалт:**

“8.2.2.нутаг дэвсгэртээ газрын хэвлийн баялгийг ашиглуулахтай холбогдуулан эдэлбэр газар олгох, эдэлбэр газар олголтын мэдээллийг нийтэд ил тод байлгах;”

**2/8 дугаар зүйлийн 8.2.5 дахь заалт:**

“8.2.5.ердийн ашигт малтмалын ордыг зохистой ашиглах болон газрын хэвлийг ашиглах явцад эвдэрсэн газрыг аюул осолгүй болгож, аж ахуйн хэрэгцээнд цаашид ашиглаж болохуйцаар засаж тохижуулахад хяналт тавих, засаж тохижуулсан газрыг хүлээн авах, түүнтэй холбогдох мэдээллийг нийтэд ил тод байлгах;”

**2 дугаар зүйл.**Энэ хуулийг Олборлох үйлдвэрлэлийн ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг